ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-4213/97 υποβολή: Bryan Cassidy (PPE) προς την Επιτροπή (21 Iανουαρίου 1998)

Θέμα: Απόφαση του Ευρωπαοκού Δικαστηρίου της 26ης Οκτωβρίου 1996, υπόθεση C317/94/Elida Gibbs Εταιρεία Περιορισμένης Ευθύνης

Η εν λόγω απόφαση του Ευρωπαϊκού Δικαστηρίου, φαίνεται ότι στην πράξη κατέστη ανίσχυρη εφόσον δεν εφαρμόσθηκε στην Γερμανία, ενώ στην Γαλλία και στην Ελλάδα εφαρμόσθηκε μόνο μερικώς.

Στις περιπτώσεις που η Ευρωπαϊκή Επιτροπή αντιμετωπίζει το ενδεχόμενο ευρύτατων αλλαγών στο σύστημα του ΦΠΑ, οι οποίες πιθανόν να δημιουργήσουν στρεβλώσεις του ανταγωνισμού μεταξύ των επιχειρήσεων, υπάρχει η περίπτωση να αποκλεισθούν εντελώς ορισμένοι οικονομικοί φορείς από την διαδικασία διαβούλευσης;

Κοινή απάντηση του κ. Monti εξ ονόματος της Επιτροπής στις γραπτές ερωτήσεις E-4213/97 και E-4214/97 (6 Απριλίου 1998)

Όπως διευκρινίστηκε στην απάντηση σχετικά με τις γραπτές ερωτήσεις Ε-4208/97 έως 4211/97 του Αξιότιμου Μέλους του Κοινοβουλίου Ή, η Επιτροπή συνήγαγε τα συμπεράσματα της απόφασης της 26ης Οκτωβρίου 1996 (υπόθεση C-317/94) Elida Gibbs, γράφοντας σε όλα τα κράτη μέλη και αποφασίζοντας να κινήσει ή να συνεχίσει ορισμένος αριθμός διαδικασιών από το πρώην άρθρο 169 της συνθήκης, ειδικά σχετικά με τα κράτη μέλη που αναφέρονται από το Αξιότιμο Μέλος. ((ΕΕ C 223 της 17.7.1998, σελ. 72. ))

Η Επιτροπή υπενθυμίζει ότι, κατά το σύστημα της συνθήκης, το Δικαστήριο είναι αρμόδιο για την ερμηνεία του ισχύοντος κοινοτικού δικαίου και ότι δεν δύναται σε αυτό, και πολύ περισσότερο ακόμα λιγότερο στους υπαλλήλους του, να αγνοούν τις αποφάσεις που παίρνει. Εν τούτοις, στο μέτρο που ορισμένα κράτη μέλη, όπως στη συγκεκριμένη περίπτωση, επισημαίνουν δυσκολίες στην εφαρμογή μίας απόφασης, η Επιτροπή δεν αρνείται ότι οι δυσχέρειες αυτές συζητούνται στο πλαίσιο των επιτροπών ad hoc. Γι' αυτόν τον λόγο η εν λόγω ερώτηση συζητήθηκε ειδικά στο πλαίσιο της επιτροπής του ΦΠΑ.

Στο τωρινό στάδιο, η Επιτροπή δεν μελετά καμμία πρόταση σχετική με τον τομέα στον οποίο αναφέρεται το Αξιότιμο Μέλος του Κοινοβουλίου. Εξυπακούεται ότι στην περίπτωση που θα έπρεπε να αναληφθεί κάποια πρωτοβουλία, θα εζητήτο, όπως πάντα, η γνώμη των οικονομικών κύκλων, κυρίως μέσω σχετικών γνωμοδοτήσεων του Κοινοβουλίου και της Οικονομικής και Κοινωνικής Επιτροπής, καθώς και στο πλαίσιο των επαφών που πραγματοποιούνται τακτικά με τους εν λόγω κύκλους.
ΓΡΑΠΤΗ ΕΡΩΤΗΣΗ P-4130/97 υποβολή: Leoluca Orlando (V) προς την Επιτροπή (5 Iανουαρίου 1998)

Θέμα: Περίπτωση μη συμβατότητας του σχεδίου νόμου του Διαμερίσματος Σικελίας αριθ. 395/97 περί «παρεμβάσεων υπέρ των εκδοτικών οίκων βιβλίων της Σικελίας» με το άρθρο 93 της Συνθήκης της Ρώμης

Η Συνέλευση του Διαμερίσματος Σικελίας τροποποίησε με το σχέδιο νόμου αριθ. 395/97 τους περιφερειακούς νόμους αριθ. 15 της 11.5.1993, αριθ. 25 της 1.9.1993, αριθ. 66 της 20.9.1995 και αριθ. 68 της 27.9.1995 που ρυθμίζουν τις παρεμβάσεις υπέρ των βιομηχανικών και παροχής υπηρεσιών μικρομεσαίων επιχειρήσεων παρατείνοντας μόνο για τους εκδοτικούς οίκους βιβλίων την περίοδο από 31.12.1994 έως 31.12.1996 και μεταβάλλοντας το καθεστώς ενίσχυσης από επιδοτήσεις επιτοκίου στα τραπεζικά δάνεια σε μία εφ' άπαξ συνεισφορά ανάλογα με τους τίτλους που δημοσίευσαν οι εκδοτικές επιχειρήσεις κατά την τριετία 1994-1996. Η προβλεπόμενη από το νόμο πίστωση ανέρχεται σε 7 δισ. λιρέτες με ανώτατο όριο για κάθε επιχείρηση 3 δισ.

Η εν λόγω ρύθμιση αμφισβητήθηκε σε μεγάλο βαθμό από τις ιταλικές και τις σικελικές κλαδικές ενώσεις και θεωρήθηκε ότι παραβλάπτει τα συμφέροντα σημαντικού τμήματος των εκδοτικών επιχειρήσεων καθ' όσον το χαμηλό ύψος της όλης πίστωσης σε σχέση με το προβλεπόμενο ανώτατο όριο για κάθε εκδοτική επιχείρηση θα μπορούσε να προκαλέσει διακρίσεις στο πλαίσιο του ίδιου του τομέα.

Συνδέοντας εξάλλου ο νόμος τις συνεισφορές με τους τίτλους που δημοσίευσαν οι εκδοτικές επιχειρήσεις, δεν εγγυάται ισότητα όρων και ερωτάται ως εκ τούτου η Επιτροπή εάν κρίνει σκόπιμο να εξετάσει τη συμβατότητα του σχεδίου νόμου αριθ. 395/97 του Διαμερίσματος Σικελίας με το άρθρο 93 της Συνθήκης της Ρώμης.

Απάντηση του κ. Van Miert εξ ονόματος της Επιτροπής (3 Φεβρουαρίου 1998)

Η Επιτροπή ενημερώνει το Αξιότιμο Μέλος σχετικά με το γεγονός ότι οι ιταλικές αρχές κοινοποίησαν στις 7 Νοεμβρίου 1997, σύμφωνα με το άρθρο 93, παράγραφος 3 της συνθήκης ΕΚ, το σχέδιο νόμου 395/97 περί μέτρων υπέρ του κλάδου των εκδόσεων.

Η Επιτροπή εξετάζει επί του παρόντος τη συμβατότητα των παρεμβάσεων που προβλέπει το σχέδιο με τις κοινοτικές διατάξεις περί ανταγωνισμού, καθώς και σε σχέση με τις ενστάσεις της γαλλικής ένωσης εκδοτών επί του θέματος. Η Επιτροπή ενημερώθηκε για τις εν λόγω ενστάσεις από την ίδια την Ένωση.
ΓΡΑΠΤΗ ΕΡΩΤΗΣΗ E-4178/97 υποβολή: Daniel Varela Suanzes-Carpegna (PPE) προς την Επιτροπή (21 Iανουαρίου 1998)

Θέμα: Πολιτική συνοχής και πολιτισμός

Το άρθρο 128, παρ. 4 της Συνθήκης για την Ευρωπαϊκή Ένωση αναφέρει ότι η Κοινότητα θα λάβει υπόψη τις πολιτισμικές πτυχές στη δραστηριότητά της βάσει άλλων διατάξεων της Συνθήκης για την Ευρωπαϊκή Ένωση.

Θα μπορούσε η Επιτροπή να ενημερώσει ποιά μέτρα παρακολούθησης και ελέγχου έχουν εγκριθεί ως προς αυτό ιδιαίτερα στο πλαίσιο της Κοινοτικής Διαρθρωτικής Πολιτικής;

Θα μπορούσε η Επιτροπή να αναφέρει με ποιό τρόπο θα λαμβάνει υπόψη της την πτυχή αυτή κατά την προσεχή μεταρρύθμιση των Διαρθρωτικών Ταμείων;

Ποιά στρατηγική, ποιοί στόχοι και ποιές κατευθυντήριες γραμμές θα διέπουν τη μεταρρύθμιση αυτή όσον αφορά τις επιπτώσεις του πολιτισμικού πλαισίου στην πολιτική συνοχής;

Απάντηση της κας Wulf-Mathies εξ ονόματος της Επιτροπής (2 Μαρτίου 1998)

Η Επιτροπή λαμβάνει υπόψη της τον παράγοντα «Πολιτισμός», κατά τη διαπραγμάτευση και την τελική έγκριση των εγγράφων προγραμματισμού. Για παράδειγμα, η Επιτροπή κάνει σαφή αναφορά στις πολιτισμικές πτυχές της πολιτικής της για κάθε κράτος μέλος, στο πλαίσιο των προγραμμάτων του στόχου 2 (1997-1999).

Ωστόσο, ο καθορισμός των προτεραιοτήτων του προγράμματος εναπόκειται στις αρμόδιες περιφερειακές και τοπικές αρχές. Για παράδειγμα, οι αποφάσεις σχετικά με το αν θα πρέπει, και με ποιο τρόπο, να δοθεί προτεραιότητα στην ένταξη του πολιτισμικού παράγοντα στα εν λόγω προγράμματα, λαμβάνονται σε περιφερειακό επίπεδο. Η Επιτροπή δεν σκοπεύει να υποβάλει κανένα είδος «ποσόστωσης» όσον αφορά τον πολιτισμό, καθώς κάτι τέτοιο θα ερχόταν σε αντίθεση με την αρχή της επικουρικότητας.

Η Επιτροπή εκτιμά ότι ο πολιτισμός αποτελεί σημαντικό τομέα για τη δημιουργία θέσεων απασχόλησης, που θα πρέπει να συμπεριλαμβάνεται στα μελλοντικά προγράμματα. Παράλληλα, η Επιτροπή δεν θεωρεί απαραίτητο να κάνει ιδιαίτερη μνεία στον πολιτισμό, ως ειδική επιλέξιμη δράση των νέων κανονισμών, καθώς ο τομέας αυτός καλύπτεται ήδη από την τρέχουσα πολιτική.

Ο δεσμός μεταξύ περιφερειακής ανάπτυξης και δημιουργίας θέσεων απασχόλησης θα συνεχίσει να αποτελεί απαραίτητη προϋπόθεση για την προώθηση της οικονομικής και κοινωνικής συνοχής.
ΓΡΑΠΤΗ ΕΡΩΤΗΣΗ E-4160/97 υποβολή: Leonie van Bladel (UPE) προς το Συμβούλιο (22 Iανουαρίου 1998)

Θέμα: Φόβοι για επιδείνωση των σχέσεων μεταξύ ΕΕ και Σουρινάμ

1. Έχει λάβει το Συμβούλιο γνώση για τις 27 συλλήψεις πολιτών και στρατιωτικών που έγιναν στο Σουρινάμ στις 25 Οκτωβρίου 1997, με αφορμή την προετοιμασία για υποτιθέμενο πραξικόπημα;

2. Συμμερίζεται το Συμβούλιο το φόβο ότι η δήθεν προετοιμασία για πραξικόπημα στις 25 Οκτωβρίου 1997 αποτελεί αντίδραση στο διεθνές ένταλμα που εξέδωσε προσφάτως το Υπουργείο Δικαιοσύνης της Ολλανδίας για την εντόπιση και σύλληψη του Σουριναμέζου συμβούλου του κράτους Desi Bouterse και παράλληλα αποτελεί παραπλανητικό ελιγμό της σουριναμικής κυβέρνησης για να κατασιγάσει την εσωτερική κριτική κατά της αποτυχημένης οικονομικής πολιτικής της σημερινής κυβέρνησης του Σουρινάμ;

3. Δεν ανησυχεί σοβαρά το Συμβούλιο για τις δηλώσεις του πρώην δικτάορα του Σουρινάμ και σημερινού συμβούλου του κράτους Desi Bouterse, σύμφωνα με τις οποίες οι ξένες δυνάμεις, μεταξύ των οποίων και η Ολλανδία, θα ειναι υπεύθυνες για το σχεδιασμό του υποτιθέμενου πραξικοπήματος στο Σουρινάμ;

4. Συνειδητοποιεί το Συμβούλιο ότι οι εν λόγω δηλώσεις του Bouterse οδηγούν σε σοβαρή επιδείνωση των σχέσεων των χωρών της Ευρωπαϊκής Ένωσης με το Σουρινάμ;

Κοινή απάντηση στις γραπτές ερωτήσεις E-4160/97, E-4161/97, E-4162/97 και E-4163/97 (18 Μαΐου 1998)

Το Συμβούλιο έχει λάβει γνώση μόνο των πληροφοριών που έχουν δοθεί από τις Αρχές του Σουρινάμ, σύμφωνα με τις οποίες συνελήφθη - κατά το Σαββατοκύριακο της 25ης-26ης Οκτωβρίου 1997 - αριθμός ατόμων που εφέροντο ότι σχεδίαζαν πραξικόπημα.

Επίσης το Συμβούλιο έχει λάβει γνώση μιας επιστολής που εστάλη στη Διαμερικανική Επιτροπή Ανθρωπίνων Δικαιωμάτων από την οργάνωση ανθρωπίνων δικαιωμάτων «Moiwana 86», σχετικής με την περίπτωση την οποία αναφέρει η Αξιότιμη Κυρία Βουλευτής.

Σύμφωνα με τις πληροφορίες που μπόρεσε να συγκεντρώσει το Συμβούλιο για τον υποτιθέμενο ύποπτο που εισήλθε στην Πρεσβεία των Κάτω Χωρών τον Οκτώβριο του 1997, το άτομο αυτό δεν ζητούσε άσυλο.

Το Συμβούλιο είναι της γνώμης ότι σε τυχόν περιστατικό σύλληψης ομήρων στο Σουρινάμ, είναι απαραίτητη η λήψη μέτρων για την εξεύρεση ειρηνικής λύσης σε μια τέτοια κατάσταση.

Το Συμβούλιο δεν έχει υπόψη του τους ισχυρισμούς και τις κατηγορίες που διατυπώθηκαν από τον Desi Delano Bouterse, όπως αναφέρει η Αξιότιμη Κυρία Βουλευτής.

Εξάλλου, δεδομένου ότι δεν έχουν περατωθεί ακόμη οι δικαστικές έρευνες στις οποίες αναφέρεται η Αξιότιμη Κυρία Βουλευτής, το Συμβούλιο αδυνατεί να διατυπώσει οιοδήποτε σχόλιο επί του θέματος.
ΓΡΑΠΤΗ ΕΡΩΤΗΣΗ E-3904/97 υποβολή: Cristiana Muscardini (NI) προς το Συμβούλιο (10 Δεκεμβρίου 1997)

Θέμα: Σφαγή τουριστών στην Αίγυπτο

Η σφαγή τουριστών στην Αίγυπτο, στην Κοιλάδα των Βασιλισσών, από ισλαμιστές τρομοκράτες που έχουν οργανωθεί σαν πραγματικός επαναστατικός στρατός, επιβάλλει στην Ευρώπη ορισμένες αναγκαίες επιλογές:

1. να βοηθήσει την κυβέρνηση του Προέδρου Μουμπάρακ να λάβει δραστικές και αποφασιστικές πρωτοβουλίες απέναντι στην τρομοκρατία και τον φανατισμό των ισλαμιστών 7

2. να εξασφαλίσει στην ασφάλεια όλων όσων μεταβαίνουν για εργασία ή για τουρισμό στην Αίγυπτο, ούτως ώστε η χώρα αυτή να μην ξεκοπεί από τον δυτικό κόσμο 7

3. να προστατεύσει την αρχιτεκτονική και πολιτιστική κληρονομιά της Αιγύπτου, η ιστορία της οποίας ανήκει σε όλο τον κόσμο και πρέπει να προστατευθεί από όλον τον κόσμο.

Ερωτάται το Συμβούλιο ποιά συγκεκριμένα μέτρα σκοπεύει να λάβει προκειμένου να καταπολεμήσει στα κράτη της Ένωσης τη συνεργασία μεταξύ διεθνών τρομοκρατικών ομάδων, ιδίως δε των ισλαμιστών τρομοκρατών.

Απάντηση (11 Μαΐου 1998)

1. Το Συμβούλιο καταδικάζει την τρομοκρατία, υπό οποιαδήποτε μορφή, και στηρίζει τον αντιτρομοκρατικό αγώνα της Αιγύπτου.

2. Τα επιμέρους όργανα του Συμβουλίου εξετάζουν τακτικά τις εσωτερικές και εξωτερικές απειλές που αντιπροσωπεύει η τρομοκρατία για την Ευρωπαϊκή 'Ενωση. Στις 15 Οκτωβρίου 1996, το Συμβούλιο θέσπισε κοινή δράση όσον αφορά την κατάρτιση και τήρηση ευρετηρίου αντιτρομοκρατικών ειδικών δεξιοτήτων, ικανοτήτων και γνώσεων, προς διευκόλυνση της αντιτρομοκρατικής συνεργασίας μεταξύ των κρατών μελών της Ευρωπαϊκής Ένωσης ((ΕΕ L 273 της 25.10.1996, σελ. 1. )).

Βάσει των διακανονισμών που έχουν συναφθεί για την ανταλλαγή επιχειρησιακών πληροφοριών στον τομέα αυτόν, διοργανώνονται τακτικά συνεδριάσεις και σεμινάρια ώστε να διευκολυνθεί η καταπολέμηση της τρομοκρατίας σε όλες τις πτυχές.

3. Λαμβάνοντας υπόψη την προβλεπόμενη έναρξη ισχύος της Σύμβασης Εuropol, το Συμβούλιο συμφώνησε στις 19 Μαρτίου 1998, να εκδώσει απόφαση για την επέκταση της εντολής της Εuropol προκειμένου να καλύπτει την αντιτρομοκρατική δράση, το συντομότερο δυνατό μετά την έναρξη των δραστηριοτήτων της (άρθρο 2 της σύμβασης).
ΓΡΑΠΤΗ ΕΡΩΤΗΣΗ E-3622/97 υποβολή: Giuseppe Rauti (NI) προς την Επιτροπή (13 Νοεμβρίου 1997)

Θέμα: Προάσπιση των δικαιωμάτων των οδηγών ταξί στην Ιταλία και την Ευρώπη

Έχει περιέλθει στην αντίληψη της Επιτροπής το ευρύ κίνημα διαμαρτυρίας που αναπτύσσεται στην Ιταλία ανάμεσα στους οδηγούς ταξί; Οι τελευταίοι παραπονούνται πράγματι ότι διάφορες ιταλικές νομοθετικές διατάξεις - που έρχονται σε πλήρη αντίθεση με τα προβλεπόμενα από τις διάφορες οδηγίες της Ευρωπαϊκής Ένωσης - τούς πλήττουν σοβαρά από πλευράς φορολογίας και εισφορών. Στους ιταλούς οδηγούς ταξί π.χ. δεν αναγνωρίζεται ή παρεμποδίζεται η επιστροφή του ΦΠΑ, τόσο κατά την αγορά του οχήματος, όσο και όταν αγοράζονται όλα τα «αξεσουάρ» που είναι απαραίτητα για να λειτουργήσει εκείνο που για τους οδηγούς ταξί είναι το μόνο μέσον εργασίας και συντήρησης, από τα καύσιμα έως τα ανταλλακτικά. Οι άνθρωποι αυτοί επίσης, είναι υποχρεωμένοι να εργάζονται βάσει των αποκαλουμένων «καθορισμένων τιμολογίων» χωρίς αυτά τα τιμολόγια να έχουν εξαχθεί από μία πραγματική ανάλυση του κόστους. Επί πλέον - τα παραδείγματα όμως θα μπορούσαν να είναι πολύ περισσότερα - το 1990, βάσει ενός «διατάγματος» του τότε υπουργού Formica (σοσιαλιστή) καταργήθηκε για τους ταξιτζήδες το 30% της επιστροφής για τα καύσιμα. Άλλο ένα 30% αφαιρέθηκε το 1991 από τον υπουργό Goria (ΧΔ) και το 1992 ένας άλλος σοσιαλιστής υπουργός (Amato) περιέκοψε ένα ακόμη 30% αφήνοντας το υπόλοιπο 10% ως φορολογική κράτηση ή προκαταβολή.

Προτίθεται η Επιτροπή να παρέμβει επαναφέροντας την ιταλική κυβέρνηση στο σεβασμό των ευρωπαϊκών κανονισμών επί του θέματος;

Απάντηση του κ. Monti εξ ονόματος της Επιτροπής (6 Ιανουαρίου 1998)

Η Επιτροπή δεν αγνοεί ότι η ιταλική νομοθεσία όσον αφορά το φόρο προστιθέμενης αξίας (ΦΠΑ) δεν επιτρέπει στις επιχειρήσεις ταξί (οι οποίες φοροαπαλλάσσονται όσον αφορά την παροχή μεταφορικών υπηρεσιών βάσει μεταβατικής παρέκκλισης από την αρχή της φορολογίας σύμφωνα με την έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - Κοινό σύστημα ΦΠΑ: ομοιόμορφη φορολογική βάση ((ΕΕ L 145 της 13.6.1977. )) να ανακτούν τον φόρο που κατέβαλαν για αποκτήσεις αγαθών και παροχές υπηρεσιών. Το γεγονός αυτό είναι σύμφωνο με τις διατάξεις της εν λόγω οδηγίας σύμφωνα με την οποία ο ΦΠΑ εκπίπτει στο βαθμό που τα αγαθά και οι υπηρεσίες χρησιμοποιούνται για τις ανάγκες λειτουργίας που φορολογούνται.

Το κράτος μέλος εννοείται ότι έχει το δικαίωμα να μην χρησιμοποιήσει την εν λόγω παρέκκλιση και να επιβάλλει το ΦΠΑ στη μεταφορά προσώπων, επιτρέποντας κατ'αυτόν τον τρόπο την ανάκτηση του ΦΠΑ που επιβάρυνε τις αποκτήσεις.
ΓΡΑΠΤΗ ΕΡΩΤΗΣΗ E-3597/97 υποβολή: Giacomo Santini (PPE) προς την Επιτροπή (13 Νοεμβρίου 1997)

Θέμα: Κατακλυσμός της ευρωπαϊκής αγοράς από «νεαρά χέλια» που αλιεύουν ασιατικά σκάφη

Μετά τον κατακλυσμό της ευρωπαϊκής αγοράς με «νεαρά χέλια» (μικρά χέλια βάρους περίπου 0,3 γραμμαρίων που αλιεύονται στις ακτές του Ατλαντικού) εκ μέρους Ασιατών, το κόστος των εν λόγω νεαρών χελιών αυξήθηκε ραγδαία (από 165.000 λιρέτες το κιλό το 1995 σε περίπου 750.000 λιρέτες το 1997).

Οι Ασιάτες (ειδικότερα οι Ιάπωνες και οι Κινέζοι) μετά από αλόγιστη αλίευση του ιαπωνικού χελιού (μόνον η Ιαπωνία καταναλώνει περίπου 120 τόνους ετησίως) κατέστρεψαν την αναπαραγωγή και στράφηκαν προς την ευρωπαϊκή αγορά όπου, αντίθετα με την Ιαπωνία, δεν υπάρχουν περιορισμοί για τις εξαγωγές νεαρών χελιών.

Ερωτάται η Επιτροπή:

1. τι σκοπεύει να πράξει για την προστασία των ιταλών και ευρωπαίων εκτροφέων, λαμβάνοντας υπόψη το γεγονός ότι η Ιταλία παράγει 7.000 τόνους χέλια ετησίως επί συνόλου 20.000 τόνων ετησίως που είναι ολόκληρη η ευρωπαϊκή παραγωγή 7

2. τι σκοπεύει να πράξει προκειμένου η αλόγιστη αλιεία που πραγματοποιείται στις ευρωπαϊκές ατλαντικές ακτές να μην προξενήσει ανεπανόρθωτες ζημίες στην αναπαραγωγή αυτού του είδους;

Απάντηση της κας Bonino εξ ονόματος της Επιτροπής (14 Ιανουαρίου 1998)

Η Επιτροπή γνωρίζει την πολύτιμη και δυναμική συμβολή του τομέα καλλιέργειας χελιών στην ανάπτυξη των υδατοκαλλιεργειών του ευρωπαϊκού χώρου, καθώς και την ιδιαίτερα σημασία της εν λόγω δραστηριότητας στην Ιταλία. Η εξάρτηση από προμήθειες νεαρού γόνου χελιών, ο οποίος έχει συλληφθεί στην πράξη, θα διατηρηθεί για όσο διάστημα αδυνατεί η ολοκλήρωση του κύκλου ζωής του συγκεκριμένου είδους που βρίσκεται υπό συνθήκες αιχμαλωσίας.

Τα γυαλόχελια παγιδεύονται καθώς μετοικούν σε ποτάμια, κατά την τελική φάση της αποδημίας τους από τη Θάλασσα των Σαργάσσων. Η ευθύνη για την αλιεία γυαλόχελιων ανήκει, κατά κύριο λόγο, στην αρμοδιότητα των κρατών μελών, τα οποία εφαρμόζουν μέτρα κρατικού ελέγχου, ανάλογα με τα παραδοσιακά πρότυπα χρήσης και εκμετάλλευσης. Πέντε κράτη μέλη έχουν απαγορεύσει την αλιεία γυαλόχελιων και μικρών χελιών για εμπορικούς σκοπούς, ενώ σε έκτο κράτος μέλος ισχύει απαγόρευση σε περιφερειακό επίπεδο. Στα κράτη μέλη του νότου, τα οποία έχουν παράδοση κατανάλωσης μικρότερων χελιών, η αλιεία γυαλόχελιων επιτρέπεται, κατόπιν ελέγχου των αλιευτικών εργαλείων, των εποχικών προϊόντων και των αδειών αλιείας και εμπορίας.

Σύμφωνα με έκθεση που δημοσιεύθηκε πρόσφατα, με θέμα την εκτροφή χελιών (συνεννόηση AIR A94 -1939), οι επιδοτήσεις χελιών έχουν μειωθεί, με αποτέλεσμα σημαντική ύφεση της υφιστάμενης αλιευτικής δραστηριότητας, ιδιαίτερα στα κράτη μέλη της Βαλτικής και της Μεσογείου. Κάτι τέτοιο δημιουργεί ανησυχίες, γι'αυτό και η Επιτροπή, το Σεπτέμβριο του 1997, ζήτησε από το Διεθνές Συμβούλιο για την εκμετάλλευση της θάλασσας τη διατύπωση συστάσεων επί ενδεχόμενων δραστηριοτήτων διαχείρισης, προκειμένου να εξασφαλιστεί η αειφόρος ανάπτυξη της αλιείας χελιών εντός της Κοινότητας. Οι εν λόγω συστάσεις θα πρέπει να διατυπωθούν εντός του 1998, παράλληλα με τις προτάσεις που αφορούν σχετικά θέματα, όπως τη ρύθμιση των εξαγωγών χελιών.
ΓΡΑΠΤΗ ΕΡΩΤΗΣΗ E-3951/97 υποβολή: Daniel Varela Suanzes-Carpegna (PPE) προς την Επιτροπή (12 Δεκεμβρίου 1997)

Θέμα: Αποσαφήνιση της ΑΟΖ της Αργεντινής

Η σύλληψη του κοινοτικού σκάφους ARPON από τις αρχές της Αργεντινής, ενώ αλίευε σε διεθνή ύδατα κοντά στην Αποκλειστική Οικονομική Ζώνη (ΑΟΖ) της Αργεντινής, είχε ως αιτία την ασαφή οριοθέτηση της ΑΟΖ εκ μέρους της χώρας αυτής και προκάλεσε μια μακρά, δαπανηρή και ανεπιθύμητη διαμάχη.

Θα μπορούσε η Επιτροπή να μας ενημερώσει σχετικά με τα μέτρα που έχει λάβει ή σκέπτεται να λάβει ώστε να επιτευχθεί η οριστική αποσαφήνιση των ακριβών ορίων της θαλάσσιας ΑΟΖ της Αργεντινής προσφέροντας, με τον τρόπο αυτό, την αναγκαία ασφάλεια στα κοινοτικά σκάφη που αλιεύουν σε διεθνή ύδατα κοντά στη ζώνη αυτή;

Απάντηση της κ. Bonino εξ ονόματος της Επιτροπής (26 Ιανουαρίου 1998)

Όσον αφορά την αποσαφήνιση του θέματος της οριοθέτησης της αποκλειστικής οικονομικής ζώνης (ΑΟΖ) της Αργεντινής, και δυνάμει του άρθρου 75 της Σύμβασης των Ηνωμένων Εθνών για το Δίκαιο της Θάλασσας, στις 16 Σεπτεμβρίου 1996, η Αργεντινή υπέβαλε στα Ηνωμένα Έθνη τις γεωγραφικές συντεταγμένες της αποκλειστικής οικονομικής της ζώνης.

Η τήρηση του Δικαίου της Θάλασσας αποτελεί ζήτημα υψίστης σημασίας για την Κοινότητα. Ωστόοο, η εξέταση θεμάτων σχετικών με την οριοθέτηση αποκλειστικών οικονομικών ζωνών δεν υπάγεται στις αρμοδιότητές της.

Όπως γνωρίζει το αξιότιμο μέλος του Κοινοβουλίου, η ΕΕ και η Αργεντινή στοχεύουν στην από κοινού δημιουργία ενός πολυμερούς καθεστώτος συνεργασίας, για τη διαχείριση και την προστασία των πόρων των ανοικτών θαλασσών του νοτιοανατολικού Ατλαντικού. Βάσει των ανωτέρω, η Επιτροπή πρόκειται να εξετάσει το εν λόγω θέμα δοθείσης ευκαιρίας.
ΓΡΑΠΤΗ ΕΡΩΤΗΣΗ E-4075/97 υποβολή: Concepciσ Ferrer (PPE) προς την Επιτροπή (14 Iανουαρίου 1998)

Θέμα: Οι MME και το Έκτακτο Συμβούλιο του Λουξεμβούργου

Λαμβάνοντας υπόψη ότι η Επιτροπή δεν κάλεσε τους εκπροσώπους των Μικρών και Μεσαίων Επιχειρήσεων να συμμετάσχουν στις προπαρασκευαστικές εργασίες για τον προσδιορισμό των κατευθυντηρίων γραμμών που πρότεινε ενόψει του Εκτάκτου Ευρωπαϊκού Συμβουλίου για την απασχόληση, και έχοντας υπόψη τις ειδικές προκλήσεις που καλούνται να αντιμετωπίσουν οι ΜΜΕ λόγω της παγκοσμιοποίησης της οικονομίας, λαμβάνοντας εξάλλου υπόψη τη σημασία των Μικρών και Μεσαίων Επιχειρήσεων της Ευρωπαϊκής Ένωσης για την δημιουργία θέσεων απασχόλησης, είναι σε θέση η Επιτροπή να αναφέρει ποιές δράσεις προτίθεται να αναλάβει προκειμένου να δώσει τη δυνατότητα στις ΜΜΕ να συμμετάσχουν στην επεξεργασία των πολιτικών που τις αφορούν;

Απάντηση του κ.Flynn εξ ονόματος της Επιτροπής (12 Μαρτίου 1998)

Αρκετές ευρωπαϊκές οργανώσεις κοινωνικών εταίρων, στις οποίες συμμετέχουν ως μέλη διάφορες ΜΜΕ, πήραν μέρος στη διαδικασία που κατέληξε στην έγκριση των κατευθυντήριων γραμμών για την απασχόληση το 1998. Ως μέλη της μόνιμης επιτροπής απασχόλησης ή ως τμήμα της αντιπροσωπείας των εργοδοτών στις ανεπίσημες συνεδριάσεις μεταξύ των κοινωνικών εταίρων και της οργανωτικής ομάδας της επιτροπής για την απασχόληση και τη αγορά εργασίας, οι εκπρόσωποι των κυριότερων ευρωπαϊκών οργανώσεων για τις ΜΜΕ είχαν την ευκαιρία να εκφράσουν τις απόψεις τους για το περιεχόμενο των κατευθυντήριων γραμμών καθώς και τη συμβολή τους στην εν λόγω διαδικασία.

Συγκεκριμένοι ρόλοι έχουν ανατεθεί στους κοινωνικούς εταίρους σε όλα τα επίπεδα σχετικά με την εφαρμογή των κατευθυντήριων γραμμών για την απασχόληση. Η ανακοίνωση της Επιτροπής για τις κατευθυντήριες γραμμές για τις πολιτικές των κρατών μελών στον τομέα της απασχόλησης (1η Οκτωβρίου 1997) ((COM(97) 497 τελικό. )), τα συμπεράσματα του Ευρωπαϊκού Συμβουλίου από την έκτακτη συνάντηση για την απασχόληση στο Λουξεμβούργο (20-21 Νοεμβρίου 1997) καθώς και το ψήφισμα του Συμβουλίου της 15ης Δεκεμβρίου 1997 για τις κατευθυντήριες γραμμές του 1998 για την απασχόληση τόνισαν ότι οι κοινωνικοί εταίροι σε όλα τα επίπεδα θα συμμετάσχουν παρέχοντας τη συμβολή τους στην εφαρμογή των κατευθυντήριων γραμμών και ειδικά εκείνων που έχουν σχέση με την ικανότητα για προσαρμογή και απασχόληση μέσα στην Κοινότητα.

Τα κράτη μέλη βρίσκονται στη φάση της προπαρασκευής των εν λόγω σχεδίων δράσης για την απασχόληση, ενώ αναμένεται ότι οι κοινωνικοί εταίροι θα διαδραματίσουν σημαντικό ρόλο στη διαδικασία αυτή. Σε ευρωπαϊκό επίπεδο οι συνεδριάσεις των παραπάνω επιτροπών θα εξακολουθήσουν να εφοδιάζουν το διάλογο και επιπλέον η Ευρωπαϊκή Επιτροπή θα εξακολουθήσει να συμβουλεύεται τους κοινωνικούς εταίρους σχετικά με νομικές προτάσεις ή προτάσεις πολιτικής στο χώρο της κοινωνικής πολιτικής συμπεριλαμβανομένων των πρωτοβουλιών που απορρέουν από τη διαδικασία για την απασχόληση.
ΓΡΑΠΤΗ ΕΡΩΤΗΣΗ E-4094/97 υποβολή: Peter Truscott (PSE) προς την Επιτροπή (16 Iανουαρίου 1998)

Θέμα: Χρηματοδότηση της περιοχής Hertfordshire για την περίοδο 1994-1997 γις τις ΜΜΕ και τη χρηματοδότηση στα πλαίσια του προγράμματος Philoxenia

Θα ήθελε, παρακαλώ, η Επιτροπή να ενημερώσει για το ύψος της χρηματοδότησης που έχει λάβει η περιοχή Hertfordshire για τις ΜΜΕ και για τα κεφάλαια που διατέθηκαν στα πλαίσια του προγράμματος Philoxenia το 1994, 1995, 1996 και 1997;

Απάντηση του κ.Παπουτσή εξ ονόματος της Επιτροπής (13 Μαρτίου 1998)

Όσον αφορά τη χρηματοδότηση υπέρ των μικρομεσαίων επιχειρήσεων (ΜΜΕ), υπενθυμίζεται ότι, όπως αναφέρεται στην απάντηση της γραπτής ερώτησης E-4090/97 του αξιότιμου μέλους ((ΕΕ C 223 της 17.7.1998, σελ. 92. )), οι ΜΜΕ επωφελήθηκαν επίσης ενός μέρους των κεφαλαίων που χορηγήθηκαν για την έρευνα, μέσω του 4ου ερευνητικού προγράμματος-πλαισίου.

Όσον αφορά τον τουρισμό, υπενθυμίζεται στο αξιότιμο μέλος ότι το πρόγραμμα Philoxenia δεν εγκρίθηκε ακόμη από το Συμβούλιο. Όσον αφορά τα ειδικά μέτρα υπέρ του τουρισμού για την περίοδο 1994-1995 και σε εφαρμογή του σχεδίου κοινοτικών δράσεων υπέρ του τουρισμού, απόφαση του Συμβουλίου 92/421/ΕΟΚ της 13ης Ιουλίου 1992 ((ΕΕ L 231 της 13.08.1992. )), η χρηματοδότησή τους δεν χορηγήθηκε με βάση γεωγραφικά κριτήρια (περιφερειακά και τοπικά) αλλά είχε στόχο μια θεαματική προσέγγιση: πολιτιστικός τουρισμός, τουρισμός και περιβάλλον, αγροτικός τουρισμός, κοινωνικός τουρισμός, τουρισμός των νέων. Κατά συνέπεια, το θέμα της χρηματοδοτικής χορήγησης σε μια συγκεκριμένη περιφέρεια δεν μπορούσε να εφαρμοστεί.Το 1996, πρέπει να υπογραμμιστεί ότι δεν χορηγήθηκε κανένα ποσό από την αρχή προϋπολογισμού για τα ειδικά μέτρα υπέρ του τουρισμού. Το 1997 η προσέγγιση που εγκρίθηκε από την Επιτροπή επίσης δεν είχε τοπικό χαρακτήρα. Εξάλλου, το αξιότιμο μέλος παραπέμπεται στην απάντηση της Επιτροπής προς την γραπτή του ερώτηση Ε-4093/97 ((ΕΕ C 196 της 22.6.1998, 74. )).